สวัสดีค่ะ อยากจะเรียนถามว่า หนูลืมทานยาคุมยี่ห้อไดแอนแบบ21เม็ด มาสองวัน แล้วจะเริ่มมาทานวันที่3 พร้อมกันกับที่เราลืม มันจะยังคุมการตั้งครรคให้ไม๊คะ ถ้าลืมทานมาสองวันจะท้องง่ายไม๊คะ อีกอย่างยังไม่ได้เริ่มทานแผงที่สองเลยค่ะตามจริงต้องเริ่มทานแผงที่สองคือวันที่13 ต.ค.ค่ะ
สวัสดีค่ะ หากลืมทานยาคุมกำเนิดไป 2 วัน ให้รีบทานทันทีที่นึกได้ไป 1 เม็ด ส่วนอีกเม็ดให้ทานในเวลาเดิมปกติของวันนั้น ซึ่งก็จะเท่ากับทานไป 2 เม็ดใน 1 วัน หลังจากนั้น ควรทานวันละ 1 เม็ดตามเวลาปกติที่เคยทาน แต่ในช่วงหลังจากนี้ไป 7 วัน ควรงดการมีเพศสัมพันธ์หรือใช้ถุงยางอนามัยร่วมไปด้วยทั้งนี้ หากยาที่ลืมทานยา อยู่ในช่วงเม็ดยาที่ 14-21 เมื่อทานยาจนครบ 21 เม็ดแล้ว ก็ให้เริ่มทานแผงใหม่ต่อไปเลย โดยไม่ต้องเว้นระยะ 7 วัน เพื่อให้ระดับฮอร์โมนคงที่ต่อเนื่องไปก่อน และหลังจากทานแผงใหม่จนครบ 21 เม็ด จึงจะเว้นระยะ 7 วันเช่นเดิมค่ะแต่หากยาที่ลืมทานยา อยู่ในช่วงเม็ดยาที่ 1-7 หากมีเพศสัมพันธ์ไปแล้ว ก็ควรทานยาคุมฉุกเฉินร่วมไปดวย และหลังจากนั้น ก็ให้ทานยาคุมตามเวลาปกต และในช่วง 7 วันต่อไป ควรงดการมีเพศสัมพันธ์ไปก่อนการลืมทานยาคุมกำเนิด ย่อมทำให้ประสิทธิภาพในการป้องกันการตั้งครรภ์ลดลง ดังนั้นโอกาสในการตั้งครรภ์ก็จะมีมากขึ้นในตอนนี้ หากทานยาคุมจนครบ 21 เม็ดแล้ว และได้มีประจำเดือนมาแล้ว ก็แสดงว่าไม่ได้มีการตั้งครรภ์เกิดขึ้น แต่หากยังไม่มีประจำเดือนมา ก็ควรตรวจหาการตั้งครรภ์ก่อนเริ่มทานยาคุมแผงใหม่ด้วยค่ะหากมีประจำเดือนมาแล้ว แต่ลืมเริ่มทานยาแผงใหม่เมื่อวันที่ 13 ต.ค. แต่ยังไม่ได้มีเพศสัมพันธ์ ก็ให้เริ่มทานยาแผงใหม่ไปได้เลย เพียงแต่ในช่วง 7 วันแรก ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ใหม่ก่อนค่ะ